PMIndiaData/PMIndiaSum huggingface dataset:
৬ আৰু ৭ জানুৱাৰীত দিল্লীত মুখ্য সচিবসকলৰ দ্বিতীয় ৰাষ্ট্ৰীয় সন্মিলনত অধ্যক্ষতা কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২৩ চনৰ ৬ আৰু ৭ জানুৱাৰীত দিল্লীত মুখ্য সচিবসকলৰ দ্বিতীয় ৰাষ্ট্ৰীয় সন্মিলনত অধ্যক্ষতা কৰিব। ২০২২ চনৰ জুন মাহত ধৰ্মশালাত প্ৰথমখন মুখ্য সচিব সন্মিলন অনুষ্ঠিত হৈছিল। এইবাৰ দিল্লীত ৫ৰ পৰা ৭ জানুৱাৰীলৈ মুখ্য সচিবসকলৰ ৰাষ্ট্ৰীয় সন্মিলন অনুষ্ঠিত হ’ব। তিনিদিনীয়া এই সন্মিলনত ৰাজ্যসমূহৰ সৈতে অংশীদাৰিত্বৰে দ্ৰুত আৰু স্থায়ী অৰ্থনৈতিক বিকাশ সাধনৰ ওপৰত গুৰুত্ব আৰোপ কৰা হ’ব। ইয়াত কেন্দ্ৰীয় চৰকাৰৰ প্ৰতিনিধি, মুখ্য সচিব আৰু সকলো ৰাজ্য/কেন্দ্ৰীয় শাসিত অঞ্চলৰ অন্যান্য জ্যেষ্ঠ বিষয়া আৰু ডমেইন বিশেষজ্ঞৰে গঠিত দুই শতাধিক লোকৰ অংশগ্ৰহণৰ সাক্ষী হ’ব। এই সন্মিলনে বৃদ্ধি আৰু চাকৰি সৃষ্টি আৰু সৰ্বাংগীন মানৱ উন্নয়নৰ ওপৰত গুৰুত্ব আৰোপ কৰি বিকাশ ভাৰত লাভৰ বাবে সহযোগিতামূলক কাৰ্য্যৰ ভিত্তি স্থাপন কৰিব। বিগত তিনিমাহত সমন্বয়ৰক্ষী মন্ত্ৰালয়, নিটী আয়োগ, ৰাজ্য/কেন্দ্ৰীয় শাসিত অঞ্চল আৰু ডমেইন বিশেষজ্ঞসকলৰ মাজত ডেৰ শতাধিক মৌখিক আৰু ভাৰ্চুৱেল পৰামৰ্শমূলক বৈঠকত বিস্তৃত আলোচনাৰ অন্তত সন্মিলনৰ কাৰ্যসূচী নিৰ্ধাৰণ কৰা হৈছে। সন্মিলনৰ সময়ত আলোচনা ছটা চিনাক্তকৃত বিষয়বস্তু অৰ্থাৎ (i) এমএছএমইসমূহক উদ্গনি; (ii) আন্তঃগাঁথনি আৰু বিনিয়োগ; (iii) বাধ্যবাধকতা হ্ৰাস; (iv) মহিলা সবলীকৰণ; (v) স্বাস্থ্য আৰু পুষ্টি; (vi) দক্ষতা বিকাশ। (i) বিকশিত ভাৰতঃ প্ৰান্তীয় লোকসকলক সামৰি লোৱা; (ii) পাঁচ বছৰীয়া সামগ্ৰী আৰু সেৱা কৰ (জিএছটি) – শিক্ষণ আৰু অভিজ্ঞতা; আৰু (iii) বিশ্ব ভূ-ৰাজনৈতিক প্ৰত্যাহ্বান আৰু ভাৰতৰ সঁহাৰি। তদুপৰি চাৰিটা বিষয়ৰ ওপৰত কেন্দ্ৰীভূত আলোচনা অনুষ্ঠিত হ’ব, যেনে- (i) ভোকেল ফৰ লোকেল; (ii) আন্তৰ্জাতিক বাজৰাৰ বছৰ; (iii) জি-২০: ৰাষ্ট্ৰৰ ভূমিকা; আৰু (iv) সম্ভাৱনাপূৰ্ণ প্ৰযুক্তি। প্ৰতিটো বিষয়বস্তুৰ অধীনত ৰাজ্য/কেন্দ্ৰীয় শাসিত অঞ্চলৰ পৰাও উত্তম পদ্ধতিসমূহ সন্মিলনত উপস্থাপন কৰা হ’ব যাতে ৰাজ্যসমূহে ইখনে সিখনৰ পৰা শিকিব পাৰে। প্ৰধানমন্ত্ৰীৰ নিৰ্দেশ অনুসৰি মূল সন্মিলনৰ পূৰ্বে ৰাজ্য আৰু কেন্দ্ৰীয় শাসিত অঞ্চলসমূহৰ সৈতে (i) উন্নয়নৰ মুল হিচাপে জিলাসমূহ (ii) চক্ৰীয় অৰ্থনীতি; (iii) আৰ্হি কেন্দ্ৰীয় শাসিত অঞ্চলসমূহৰ বিষয়বস্তুৰ ওপৰত তিনিখন ভাৰ্চুৱেল সন্মিলনো অনুষ্ঠিত কৰা হৈছিল। এই ভাৰ্চুৱেল সন্মিলনসমূহৰ ফলাফল মুখ্য সচিবসকলৰ ৰাষ্ট্ৰীয় সন্মিলনত উপস্থাপন কৰা হ’ব।
পদ্ম বঁটা প্ৰদান অনুষ্ঠানত অংশ গ্ৰহণ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বিভিন্ন ক্ষেত্ৰৰ বিশিষ্ট ব্যক্তিসকলক প্ৰদান কৰা পদ্ম বঁটা প্ৰদান অনুষ্ঠানত অংশগ্ৰহণ কৰে। এক টুইটযোগে প্ৰধানমন্ত্ৰীয়ে কয়; "সমাজৰ বিভিন্ন ক্ষেত্ৰৰ বিশিষ্ট ব্যক্তিসকলক পদ্ম বঁটা প্ৰদান কৰা অনুষ্ঠানত অংশগ্ৰহণ কৰিলোঁ। তেওঁলোকৰ সফলতা আৰু সমাজলৈ আগবঢ়োৱা অৱদানৰ বাবে আমি গৌৰৱান্বিত।"
নভৰে উপলক্ষে দেশবাসীক প্ৰধানমন্ত্ৰীৰ শুভেচ্ছা

প্ৰধানমন্ত্ৰী শ্ৰী নৰে্দ্ৰ মোদীয়ে নভৰে উপলক্ষে দেশবাসীলৈ শুভেচ্ছা জ্ঞাপন কৰিছে। এক বাৰ্তাত প্ৰধানমন্ত্ৰীয়ে কয়, “সকলোকে নভৰেৰ শুভেচ্ছা জনাইছো। নতুন বছৰৰ আৰম্ভণীতে মই সকলোৰে জীৱনত অপৰিসীম সুখ, সমৃদ্ধি আৰু সু-স্বাস্থ্যৰ বাবে ভগবানৰ ওচৰত প্ৰাৰ্থনা জনাইছো। প্ৰতিগৰাকী ভাৰতীয়ই কাশ্মীৰী পণ্ডিতসকলৰ চহকী সংস্কৃতিক লৈ গৌৰৱ অনুভৱ কৰে।”
প্ৰধানমন্ত্ৰীয়ে আন্তৰ্জাতিক নাৰী দিৱসত নাৰী শক্তিক অভিনন্দন জনা

প্ৰধানমন্ত্ৰী শ্ৰী নৰেন্দ্ৰ মোদীয়ে আন্তৰ্জাতিক নাৰী দিৱসত নাৰী শক্তিক অভিনন্দন জনায়। এলানি টুইটত প্ৰধানমন্ত্ৰীয়ে কয়: "নাৰী দিৱসত, মই নাৰী শক্তি আৰু বিভিন্ন ক্ষেত্ৰত তেওঁলোকৰ অভিজ্ঞতাক অভিনন্দন জনাইছো। ভাৰত চৰকাৰে সন্মান আৰু সুযোগৰ ওপৰত জোৰ দি নিজৰ বিভিন্ন যোজনাৰ মাধ্যমত নাৰী সবলীকৰণৰ ওপৰত অহৰহ মনোযোগ দি থাকিব।" "বিত্তীয় সমাৱেশৰ পৰা আৰম্ভ কৰি সামাজিক সুৰক্ষা, উন্নত স্বাস্থ্য সুবিধাৰ পৰা আৱাস, শিক্ষাৰ পৰা আৰম্ভ কৰি উদ্যমশীলতালৈকে ভাৰতৰ উন্নয়নৰ যাত্ৰাত নাৰী শক্তিক আগশাৰীত ৰাখিবলৈ অসংখ্য প্ৰয়াস কৰা হৈছে। অনাগত সময়ত এই প্ৰয়াসক আৰু অধিক শক্তিৰে অব্যাহত ৰখা হ'ব।" "আজি সন্ধিয়া ছয় বজাত, মই কচ্ছত আয়োজিত এটা কাৰ্যক্ৰম সম্বোধন কৰিম, য'ত আমাৰ সমাজৰ মহিলা সন্তসকলৰ অৰিহণা ৰেখাংকিত কৰা হৈছে। সংস্কৃতিৰ বিভিন্ন পক্ষ, কেন্দ্ৰৰ বিভিন্ন কল্যাণমূলক উপায় আৰু অন্য বহুতো বিষয়ৰ ওপৰত মনোযোগ দিয়া হ'ব। https://t.co/ImLHzdJpEQ"
প্রধানমন্ত্রীয়ে কমনৱেলথ গেমছ ২০২২ত পুৰুষৰ ১০,০০০ মিটাৰৰ ৰেচ ৱাকত ব্ৰঞ্জৰ পদক জয় কৰাত সন্দীপ কুমাৰক অভিনন্দন জনা

প্ৰধানমন্ত্ৰী শ্ৰী নৰেন্দ্ৰ মোদীয়ে কমনৱেলথ গেমছ, ২০২২ত পুৰুষৰ ১০,০০০ মিটাৰৰ ৰেচ ৱাকত ব্ৰঞ্জৰ পদক জয় কৰাত সন্দীপ কুমাৰক অভিনন্দন জনাইছে। প্ৰধানমন্ত্ৰীয়ে টুইট কৰিছে; “বাৰ্মিংহাম ক্ৰীড়াত আমাৰ ৰেচ ৱাকিং দলৰ চমকপ্ৰদ প্ৰদৰ্শন দেখি ভাল লাগিল। সন্দীপ কুমাৰক ১০,০০০ মিটাৰ প্ৰতিযোগিতাত ব্ৰঞ্জৰ পদক জয় কৰাত অভিনন্দন। তেওঁক তেওঁৰ অনাগত প্ৰয়াসৰ বাবে বহুত বহুত শুভকামনা #Cheer4India”
নতুন দিল্লীত অনুষ্ঠিত মুখ্য সচিবসকলৰ সন্মিলনত প্ৰধানমন্ত্ৰীৰ অংশগ্ৰহ

নতুন দিল্লীত অনুষ্ঠিত মুখ্য সচিবসকলৰ সন্মিলনত প্ৰধানমন্ত্ৰী শ্ৰী নৰেন্দ্ৰ মোদীয়ে অংশগ্ৰহণ কৰে। শ্ৰী মোদীয়ে কয় যে গুৰুত্বপূৰ্ণ নীতি সম্পৰ্কীয় বিষয়সমূহৰ সন্দৰ্ভত মত বিনিময় কৰাৰ লগতে ভাৰতক নতুন শিখৰলৈ লৈ যোৱাৰ ক্ষেত্ৰত দলগত মনোভাৱ শক্তিশালী কৰি তোলাৰ বাবে এইখন হৈছে এক আশ্চৰ্যকৰ মঞ্চ। এক টুইটযোগে প্ৰধানমন্ত্ৰীয়ে কয়; "মুখ্য সচিবসকলৰ সন্মিলনত অংশগ্ৰহণ কৰিছো। গুৰুত্বপূৰ্ণ নীতি সম্পৰ্কীয় বিষয়সমূহৰ সন্দৰ্ভত মত বিনিময় কৰা আৰু ভাৰতক নতুন শিখৰলৈ লৈ যোৱাৰ ক্ষেত্ৰত দলগত মনোভাৱ শক্তিশালী কৰাৰ বাবে এইখন হৈছে এক আশ্চৰ্যকৰ মঞ্চ।"
প্ৰধানমন্ত্ৰীয়ে ৭ আগষ্টত মধ্য প্ৰদেশৰ পিএমজিকেএৱাইৰ হিতাধিকাৰীসকলৰ সৈতে মত-বিনিময় কৰি

প্ৰধানমন্ত্ৰী শ্ৰী নৰেন্দ্ৰ মোদীয়ে ৭ আগষ্ট ২০২১ তাৰিখে পুৱা ১১ বজাত মধ্যপ্ৰদেশৰ প্ৰধানমন্ত্ৰী গৰিব কল্যাণ অন্ন যোজনাৰ (পিএমজিকেএৱাই) হিতাধিকাৰীসকলৰ সৈতে ভিডিঅ’ কনফাৰেন্সৰ জৰিয়তে মত-বিনিময় কৰিব। আঁচনিখন সন্দৰ্ভত অধিক সজাগতা সৃষ্টিৰ উদ্দেশ্যে ৰাজ্য চৰকাৰৰ দ্বাৰা এক তীব্ৰ অভিযান আৰম্ভ কৰা হৈছে যাতে কোনো যোগ্য ব্যক্তি এই আঁচনিৰ পৰা বাদ নপৰে। ৰাজ্যখনে ৭আগষ্ট, ২০২১ তাৰিখটো প্ৰধানমন্ত্ৰী গৰিব কল্যাণ অন্ন যোজনা দিৱস হিচাপে উদযাপন কৰিব। পিএমজিকেএৱাইৰ অধীনত মধ্য প্ৰদেশৰ ৪.৮৩ কোটি হিতাধিকাৰীয়ে ২৫০০০ তকৈও অধিক ন্যায্য মূল্যৰ দোকানৰ পৰা বিনামূলীয়া ৰেচন লাভ কৰিছে। এই অনুষ্ঠানত মধ্য প্ৰদেশৰ ৰাজ্যপাল শ্ৰী মাংগুভাই পেটেল আৰু মুখ্যমন্ত্ৰী শ্ৰী শিৱৰাজ সিং চৌহান উপস্থিত থাকিব। অনুষ্ঠানটোত উত্তৰাখণ্ড, হিমাচল প্ৰদেশ, অৰুণাচল প্ৰদেশ, অসম, ত্ৰিপুৰা, হাৰিয়ানা আৰু গোৱাৰ খাদ্য দপ্তৰৰ মন্ত্ৰী আৰু বিষয়াসকলেও অংশগ্ৰহণ কৰিব।
মহা নৱমীত মা সিদ্ধিদাত্ৰীক প্ৰাৰ্থনা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে নৱৰাত্ৰিৰ মহা নৱমীৰ দিনা মা সিদ্ধিদাত্ৰীক প্ৰাৰ্থনা কৰি সকলোৱে জীৱনত সফলতা লাভৰ বাবে আশীৰ্বাদ কামনা কৰে। শ্ৰী মোদীয়ে লগতে মা সিদ্ধিদাত্ৰীৰ প্ৰাৰ্থনা (স্তুতি) ৰ পাঠ শ্বেয়াৰ কৰে। এটি টুইটত প্ৰধানমন্ত্ৰীগৰাকীয়ে কয়; “বিশ্বকর্তৃ বিশ্বভর্তৃ বিশ্বহর্তৃ বিশ্বপ্রীতা। বিশ্বার্চিতা বিশ্বাতীতা সিদ্ধিদাত্রী নমস্তু তে॥ নৱৰাত্ৰিৰ মহানৱমীত মায়ে সিদ্ধিদাত্ৰীৰ ৰূপ ধাৰণ কৰে। তেখেতৰ কৃপাই আপোনালোক আটাইকে কৰ্তব্যৰ পথ অনুসৰণৰ লগতে জীৱনত সফলতা আৰু সুখ্যাতি লাভ কৰিবলৈ উদ্বুদ্ধ কৰক। আন্তৰিক শুভেচ্ছা জনালো!”
তেলেগু চুপাৰষ্টাৰ কৃষ্ণ গাৰুৰ মৃত্যুত গভীৰ শোক প্ৰকাশ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে তেলেগু চুপাৰষ্টাৰ কৃষ্ণ গাৰুৰ মৃত্যুত শোক প্ৰকাশ কৰিছে। শ্ৰী মোদীয়ে কয়, কৃষ্ণ গাৰুৰ মৃত্যু চিনেমা আৰু মনোৰঞ্জনৰ বাবে এক অপূৰণীয় ক্ষতি। তেওঁৰ এটা টুইটত প্ৰধানমন্ত্ৰীয়ে কয়; “কৃষ্ণ গাৰু ইমান মহান চুপাৰষ্টাৰ আছিল যিয়ে তেওঁৰ বহুমুখী অভিনয় আৰু জীৱন্ত ব্যক্তিত্বৰ জৰিয়তে মানুহৰ হৃদয় জয় কৰিছিল। তেওঁৰ মৃত্যু চিনেমা আৰু মনোৰঞ্জন জগতৰ বাবে এক অতি অপূৰণীয় ক্ষতি। এই দুখৰ সময়ত @urstrulyMahesh আৰু তেওঁৰ গোটেই পৰিয়ালৰ প্ৰতি মোৰ সমবেদনা। ওম শান্তি।”
গুড ফ্ৰাইডেত যীচু খ্ৰীষ্টৰ সাহস আৰু ত্যাগৰ কথা স্মৰণ প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে যীচু খ্ৰীষ্টৰ সেৱা আৰু ভাতৃত্ববোধৰ আদৰ্শ অসংখ্য লোকৰ বাবে এক পথপ্ৰদৰ্শক। গুড ফ্ৰাইডে উপলক্ষে প্ৰধানমন্ত্ৰীয়ে টুইট যোগে কয়: “আজি গুড ফ্ৰাইডেত আমি যীচু খ্ৰীষ্টৰ সাহস আৰু ত্যাগৰ কথা স্মৰণ কৰিছো। তেওঁৰ সেৱা আৰু ভাতৃত্ববোধৰ আদৰ্শ অগণন লোকৰ বাবে এক পথপ্ৰদৰ্শক।”
গুজৰাটত ‘পিএমজেএওৱাই-এমএ’ যোজনা ‘আয়ুষ্মান কাৰ্ড’ বিতৰণ অভিযানৰ শুভাৰম্ভ কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে গুজৰাটত ১৭ অক্টোবৰৰ বিয়লি ৪ বজাত ‘ভিডিঅ’ কন্ফাৰেন্সিং’ মাধ্যমেৰে ‘পিএমজেএওৱাই-এমএ যোজনা আয়ুষ্মান কাৰ্ড’ বিতৰণ অভিযানৰ শুভাৰম্ভ কৰিব। গুজৰাটৰ তদানীন্তন মুখ্যমন্ত্ৰী হিচাপে ২০১২ চনত প্ৰধানমন্ত্ৰী মোদীয়ে দুখীয়া দৰিদ্ৰ নাগৰিকসকলক চিকিত্সাজনিত সংকটৰ সময়ত সহায়ৰ হাত আগবঢ়াব পৰাকৈ ‘মুখ্যমন্ত্ৰী অমৃতম(এমএ)আঁচনি’ আৰম্ভ কৰিছিল। ২০১৪ চনত এই আঁচনিখনৰ বছৰি ৪ লাখ টকা পৰ্যন্ত আয় কৰা পৰিয়ালসমূহলৈকো সম্প্ৰসাৰিত কৰা হয়। অৱশ্যে, পিচৰ পৰ্যায়ত আঁচনি অন্যান্য বহুবোৰ গোটলৈকো সম্প্ৰসাৰিত কৰাৰ পদক্ষেপ গৰ্হণ কৰা হৈছিল। আঁচনিখনক পৰৱৰ্তি কালত নতুনকৈ নমাংকৃত কৰা হয় ‘মুখ্যমন্ত্ৰী অমৃতম বত্সল্য(এমএভি)যোজনা’ বুলি। এই আঁচনিখনৰ সাফল্যৰ অভিজ্ঞাতাকে সাৰোগত কৰি প্ৰধানমন্ত্ৰীয়ে ২০১৮ চনত ‘আয়ুষ্মান ভাৰত প্ৰধানমন্ত্ৰী জন আৰোগ্য যোজনা’(এবি-পিএমজেএওৱাই) শীৰ্ষক বিশ্বৰ সৰ্বৃহত স্বাস্থ্য বীমা আঁচনিখন আৰম্ভ কৰিছিল, যিখন আঁচনিৰ জৰিয়তে কোনো ধৰণৰ আকাৰ বা বয়সৰ সীমা নিৰ্দ্ধাৰণ নকৰাকৈ পৰিয়ালসমূহক ‘পাঁচলাখ টকা’ পৰ্যন্ত প্ৰাথমিক, মাধ্যমিক আৰু তৃতীয় পৰ্যায়ৰ স্বাস্থ্যসেৱা সম্পূৰ্ণ বিনামূলীয়াকৈ প্ৰদান কৰাৰ ব্যৱস্থা কৰা হয়। ‘এবি-পিএমজেএওৱাই’-ৰ শুভাৰম্ভৰ পিচত ২০১৯ চনৰ পৰা গুজৰাটত ‘এমএ/এমএভি’ যোজনা ‘এবি-পিএমজেএওৱাই’-ৰ সৈতে সংলগ্ন কৰি ‘পিএমজেএওৱাই-এমএ’ যোজনা নামেৰে ৰূপায়ণৰ দিহা কৰা হয় আৰু ‘এমএ/এমএভি’ আৰু ‘এবি-পিএমজেএওৱাই যোজনা’ৰ হিতাধিকাৰীসকলে ‘পিএমজেএওৱাই-এমএ কাৰ্ড’ লাভ কৰাৰ যোগ্যতা আহৰণ কৰে। এই কাৰ্যক্ৰমত প্ৰধানমন্ত্ৰীয়ে কাৰ্ডসমূহৰ বিতৰণ আৰম্ভ কৰিব, ইয়াৰ পিচত মুদ্ৰিত ৫০ লাখ ৰঙীণ কাৰ্ড সমগ্ৰ গুজৰাটতে হিতাধিকাৰীসকলৰ ‘ই-কেওৱাইচি’ নিশ্চিত কৰি ঘৰে ঘৰে বিতৰণৰ ব্যৱস্থা কৰিব ৰাষ্ট্ৰীয় স্বাস্থ্য প্ৰধিকৰণৰ তালিকাভুক্ত স্ংস্থাসমূহৰ জৰিয়তে।
কমনৱেল্থ গেমছত মল্লযুঁজৰ ৬২ কেজি শাখাত স্বৰ্ণ পদক অৰ্জন কৰা সাক্ষী মালিকক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কমনৱেল্থ গেমছত মল্লযুঁজৰ ৬২ কেজি শাখাত স্বৰ্ণ পদক অৰ্জন কৰা সাক্ষী মালিকক অভিনন্দন জনাইছে৷ টুইটযোগে প্ৰধানমন্ত্ৰীয়ে কয়, “বাৰ্মিংহাম কমনৱেল্থ গেমছত আমাৰ খেলুৱৈসকলে একেৰাহে আমাক গৌৰৱান্বিত কৰি আহিছে৷ সাক্ষী মালিকৰ অসাধাৰণ ক্ৰীড়া প্ৰদৰ্শনত ৰোমাঞ্চিত হৈ পৰিছো৷ সন্মানীয় স্বৰ্ণ পদক লাভ কৰাৰ বাবে তেওঁক অভিনন্দন জনাইছো। তেওঁৰ শক্তিশালী প্ৰতিভা আৰু উল্লেখনীয় ধৈৰ্যৰে সমৃদ্ধ৷”
ৰাষ্ট্ৰপতি জি জিনপিঙক টেলিফোনযোগে শুভেচ্ছা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে চীনৰ ৰাষ্ট্ৰপতি হিচাপে পুনৰবাৰ নিৰ্বাচিত হোৱাৰ শ্ৰীযুত জি জিনপিঙক টেলিফোনযোগে শুভেচ্ছা জনায়। ২১ শতিকাক ‘এছিয়াৰ শতিকা’ বুলি অভিহিত কৰি ইয়াৰ বাস্তবায়নৰ ক্ষেত্ৰত দুয়োগৰাকী নেতাই দুয়োখন শক্তিশালী দেশৰ দ্ৰুত উত্থান, ভাৰত আৰু চীনৰ দ্বিপাক্ষিক সম্পৰ্ক অধিক গুৰুত্বপূৰ্ণ বুলি সহমত পোষণ কৰে। দুয়োগৰাকী নেতাই পাৰস্পৰিক লাভালাভ থকা আঞ্চলিক আৰু আন্তঃৰাষ্ট্ৰীয় বিষয়ত সঘনাই আলোচনা কৰাৰ দিশতো একমতত উপনীত হয়।
এন চি চিৰ কেডেট আৰু প্ৰদৰ্শনীৰ শিল্পীসকলৰ সৈতে প্ৰধানমন্ত্ৰীৰ বাৰ্তালাপ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নতুন দিল্লীত গণতন্ত্ৰ দিৱসৰ লগত সঙ্গতি ৰাখি এন চি চিৰ কেডেট, প্ৰদৰ্শনীৰ শিল্পীসকল, জনজাতীয় অতিথি আৰু এন এচ এচৰ স্বচ্ছাসেৱীসকলৰ সৈতে মত বিনিময় কৰে। তিনমূৰ্ত্তিৰ ঘাঁহনিত সমবেত হোৱা এন চি চিৰ কেডেটসকলৰ লগত তেওঁ ভাৰতৰ বৈচিত্ৰৰ বিষয়ে কথা পাতে। তেওঁ কয় যে তেওঁলোকে ইজনে সিজনৰ পৰা বহু কথা শিকিব পাৰিব। তেওঁ কয় যে আমি আমাৰ চাৰিওফালে সুখৰ বাৰ্তা বিয়পোৱা অতি প্ৰয়োজন। তেওঁ কয় যে ভাৰতৰ যুৱপ্ৰজন্মই যোগাত্মক পৰিৱৰ্তন আনিব পাৰিব। প্ৰধানমন্ত্ৰীগৰাকীয়ে কয় যে ভাৰতৰ সশস্ত্ৰ সেনাবাহিনীক লৈ সমগ্ৰ দেশেই গৌৰৱবোধ কৰে। দেশৰ সেৱাত যুক্ত হৈ থকা সাহসী সৈনিকসকলৰ বিষয়ে আমি ভালদৰে জনা উচিত। শ্ৰী নৰেন্দ্ৰ মোদীয়ে কয় যে বহুকেইজন আৰক্ষী কৰ্মীয়ে দেশৰ হকে নিজৰ জীৱনদান দিছে, আমি তেওঁলোকৰ ত্যাগৰ বিষয়ে জনাটো অতি প্ৰয়োজন। প্ৰধানমন্ত্ৰীগৰাকীয়ে স্বচ্ছতাৰ গুৰুত্বৰ বিষয়েও উল্লেখ কৰে। তেওঁ কয় যে স্বচ্ছ ভাৰতৰ বাবে মহাত্মা গান্ধীয়ে দেখা সপোন সাৰ্থক কৰাটো আমাৰ দায়িত্ব। প্ৰধানমন্ত্ৰীগৰাকীয়ে কয় যে ১০ খন বিভিন্ন ৰাষ্ট্ৰৰ নেতা উপস্থিত থকা এই বছৰৰ গণতন্ত্ৰ দিৱস বিশেষভাৱে উল্লেখনীয় আছিল।
পুৰুষৰ একক টেবুল টেনিছত সোণৰ পদক লাভ কৰাৰ বাবে শৰথ কমলক প্ৰধানমন্ত্ৰীৰঅভিনন্দ

বাৰ্মিংহাম কমনৱেলথ গেমছ ২০২২ত পুৰুষৰ একক টেবুল টেনিছত সোণৰ পদক লাভ কৰাৰ বাবে প্ৰধানমন্ত্ৰী শ্ৰী নৰেন্দ্ৰ মোদীয়ে শৰথ কমলক অভিনন্দন জনাইছে। প্ৰধানমন্ত্ৰীয়ে টুইট কৰে; "শৰথ কমলৰ সোণৰ পদকক ইতিহাসত এক বিশেষ সাফল্য হিচাপে গণ্য কৰা হ'ব। তেওঁ ধৈৰ্য্য, দৃঢ়তা আৰু সংকল্পৰ শক্তি প্ৰদৰ্শন কৰিছে। তেওঁ অনবদ্য দক্ষতাও প্ৰদৰ্শন কৰিছে। ভাৰতীয় টেবুল টেনিছৰ বাবে এই পদকটো এক ডাঙৰ প্ৰাপ্তি। তেওঁলৈ অভিনন্দন আৰু শুভকামনা থাকিল।"
জন্ম শতবাৰ্ষিকীত মোৱালিমু ন্যেৰেৰেলৈ শ্ৰদ্ধাৰ্ঘ্য নিৱেদিলে প্ৰধানমন্ত্ৰীয়ে

জন্ম শতবাৰ্ষিকীত মহান নেতা তথা ভাৰত-বন্ধু মোৱালিমু ন্যেৰেৰেলৈ শ্ৰদ্ধাৰ্ঘ্য নিৱেদন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীয়ে কয় যে মোৱালিমু ন্যেৰেৰেৰ একতা আৰু সমতাৰ আদৰ্শ আজিৰ তাৰিখত অধিক প্ৰাসংগিক হৈ উঠিছে। তেওঁৰ জীৱন আৰু কৰ্মৰাজী আমাৰ সকলোৰে বাবে সদায়ে অনুপ্ৰেৰণাৰ উত্স হৈ ৰ’ব বুলিও তেওঁ উল্লেখ কৰে। এক বাৰ্তাত প্ৰধানমন্ত্ৰীয়ে কয়; “মোৱালিমু ন্যেৰেৰেৰ জীৱন আৰু কৰ্মৰাজী আমাৰ সকলোৰে বাবে অনুপ্ৰেৰণাৰ উত্স হৈ ৰ’ব। একতা আৰু সমতাৰ বাবে তেওঁ আগবঢ়োৱা যুক্তি আজিৰ তাৰিখত অধিক প্ৰাসংগিক হৈ উঠিছে। তেওঁৰ জন্ম শতবাৰ্ষিকীত মহান নেতা তথা ভাৰত-বন্ধুগৰাকীৰ প্ৰতি মই শ্ৰদ্ধাৰ্ঘ্য নিৱেদন কৰিছো।
ডেনমাৰ্কৰ প্ৰধানমন্ত্ৰী হিচাপে পুনৰ-নিৰ্বাচিত শ্ৰীমতী মেট্টে ফ্রেডেৰিকচেনক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ডেনমাৰ্কৰ প্ৰধানমন্ত্ৰী হিচাপে পুনৰ-নিৰ্বাচিত শ্ৰীমতী মেট্টে ফ্ৰেডেৰিকচেনক অভিনন্দন জনাইছে। প্ৰধানমন্ত্ৰীগৰাকীয়ে এইদৰে টুইট কৰে; "ডেনমাৰ্কৰ প্ৰধানমন্ত্ৰী হিচাপে পুনৰ-নিৰ্বাচিত শ্ৰীমতী মেট্টে ফ্ৰেডেৰিকচেনক উষ্ম অভিনন্দন জনালো। ভাৰত-ডেনমাৰ্কৰ সেউজ কৌশলগত অংশীদাৰিত্ব সুদৃঢ়কৰণৰ ক্ষেত্ৰত আমাৰ সহযোগিতা অব্যাহত ৰাখিবলৈ মই আগ্ৰহী হৈ উঠিছো। @Statsmin"।
ইজৰাইল দিৱস উপলক্ষে প্রধানমন্ত্রী শ্রী নৰেন্দ্র মোদীৰ বার্তাৰ অসমীয়া অনুবা

নমস্কাৰ! শালোম! ইজৰাইলৰ ৭৫সংখ্যক স্বাধীনতা দিৱস উপলক্ষে ভাৰত চৰকাৰ আৰু সমগ্ৰ ভাৰতবাসীৰ হৈ মই সমগ্ৰ ইজৰাইলী বন্ধুবৰ্গক মোৰ উষ্ণ শুভেচ্ছা জ্ঞাপন কৰিলো৷ এই বছৰ আমি আমাৰ কূটনৈতিক সম্পর্কৰ ৩০সংখ্যক বর্ষ উদযাপন কৰিছো৷ এই অধ্যায় নতুন হ’লেও দুয়োখন দেশৰ সম্পর্কৰ ইতিহাস বহু পুৰণি। মই আশা কৰো অনাগত দিনত আমাৰ সম্পর্ক আৰু অধিক সুদৃঢ় হ’ব। ধন্যবাদ! তোডা ৰাব্বা!
মালদ্বীপৰ ৰাষ্ট্ৰপতি নিৰ্বাচনত জয়ী হোৱাৰ বাবে ফোনযোগে শ্ৰীযুত ইব্ৰাহীম ছলীক অভিনন্দন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কালি অনুষ্ঠিত মালদ্বীপৰ ৰাষ্ট্ৰপতি নিৰ্বাচনত জয়ী হোৱা শ্ৰীযুত ইব্ৰাহীম ছলীক ফোনযোগে বাৰ্তালাপ কৰাৰ লগতে অভিনন্দন জনায়। প্ৰধানমন্ত্ৰীয়ে শ্ৰীযুত ছলীৰ নেতৃত্বত মালদ্বীপৰ গণতন্ত্র, শান্তি আৰু সমৃদ্ধি আৰু সুদৃঢ় হ’ব বুলি আশা প্রকাশ কৰে। শ্রীযুত ছলী তেওঁক জনোৱা শুভেচ্ছা আৰু শুভকামনাৰ বাবে প্রধানমন্ত্রীক ধন্যবাদ জনায়। দুয়োগৰাকী নেতাই দুয়োখন দেশৰ মাজত ঘনিষ্ঠ, বন্ধুত্বপূর্ণ আৰু প্রতিবেশীসুলভ সম্পর্কক আৰু অধিক সুদৃঢ়ভাবে কাম কৰিবলৈ সহমত প্ৰকাশ কৰে।
‘ক’ভিড-১৯’ কালৰ প্ৰাক মুহূৰ্তৰ পৰা সৰ্বাধিক সংখ্যক যাত্ৰীৰ অভিলেখ গঢ়াৰ বাবে অসামৰিক বিমান পৰিবহণক প্ৰশংসা প্ৰধানমন্ত্ৰীৰ

দৈনিক ৪ লাখ যাত্ৰীৰ সংখ্যা স্পৰ্শ কৰাই কেৱল নহয়, বৰং ‘ক’ভিড-১৯’ কালৰ প্ৰাকমুহূৰ্তৰ পৰা এই পৰ্যন্ত সৰ্বাধিক সংখ্যক যাত্ৰীৰ অভিলেখ ৰচনা কৰাৰ বাবে প্ৰধানমন্ত্ৰী শ্ৰী নৰেন্দ্ৰ মোদীয়ে অসামৰিক বিমান পৰিবহণক উচ্চ প্ৰশংসা কৰিছে। শ্ৰী মোদীয়ে আৰু কয় যে ‘স্বাচ্ছন্দ্যপূৰ্ণ জীৱন’ আৰু ‘অৰ্থনৈতিক প্ৰগতি’ৰ বাবে অতিকে প্ৰয়োজনীয় বুলি বিবেচিত দেশৰ সকলো প্ৰান্তকে সামৰি যোগাযোগ ব্যৱস্থাক আৰু উন্নত কৰি তোলাটোত বিশেষ গুৰুত্ব আৰোপ কৰা হ’ব। অসামৰিক বিমান পৰিবহণ দপ্তৰৰ মন্ত্ৰী জ্যোতিৰাদিত্য সিন্দিয়াৰ এক ‘টুইট’ সন্দৰ্ভত মন্তব্য প্ৰকাশ কৰি প্ৰধানমন্ত্ৰীয়ে কয়; “খুবেই ভাল সংকেত! ‘স্বাচ্ছন্দ্যপূৰ্ণ জীৱন’ আৰু ‘অৰ্থনৈতিক প্ৰগতি’ৰ বাবে অতিকে প্ৰয়োজনীয় বুলি বিবেচিত দেশৰ সকলো প্ৰান্তকে সামৰি যোগাযোগ ব্যৱস্থাক আৰু উন্নত কৰি তোলাটোত বিশেষ গুৰুত্ব আৰোপ কৰাটোৱেই হৈছে আমাৰ লক্ষ্য”।
আফগানিস্তানৰ শিখ-হিন্দু প্ৰতিনিধি দলক সাক্ষাৎ কৰে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ৭ লোক কল্যাণ মাৰ্গত আফগানিস্তানৰ শিখ-হিন্দু প্ৰতিনিধি দলৰ সদস্যসকলক সাক্ষাৎ কৰে। সাক্ষাতৰ সময়ত সদস্যসকলে প্ৰধানমন্ত্ৰীক সন্মানিত কৰে আৰু আফগানিস্তানৰ পৰা শিখ আৰু হিন্দুসকলক সুৰক্ষিতভাৱে ভাৰতলৈ অনাৰ বাবে তেওঁক ধন্যবাদ জ্ঞাপন কৰে। প্ৰধানমন্ত্ৰীয়ে প্ৰতিনিধি দলটোৰ সদস্যসকলক আদৰণি জনায় আৰু কয় যে তেওঁলোক অতিথি নহয়, তেওঁলোকৰ নিজৰ ঘৰতেই আছে। ভাৰত তেওঁলোকৰ নিজৰ ঘৰ। আফগানিস্তানত তেওঁলোকে সন্মুখীন হোৱা নানা অসুবিধা সন্দৰ্ভত প্ৰতিনিধি দলটোৰ সদস্যসকলে প্ৰধানমন্ত্ৰীৰ সৈতে আলোচনা কৰে। তেওঁলোকক সুৰক্ষিতভাৱে ভাৰতলৈ অনাৰ বাবে চৰকাৰে প্ৰদান কৰা সহায়ৰ বিষয়েও আলোচনা কৰা হয়। এই পৰিপ্ৰেক্ষিতত তেওঁ সংশোধিত নাগৰিকত্ব আইনৰ (চিএএ) তাৎপৰ্য আৰু সমাজৰ বাবে ইয়াৰ লাভালাভৰ বিষয়েও আলোচনা কৰে। প্ৰধানমন্ত্ৰীয়ে প্ৰতিনিধি দলটোক ভৱিষ্যতে সকলো অসুবিধা আৰু সমস্যা সমাধানৰ বাবে নিৰন্তৰ সহায় আগবঢ়োৱাৰ আশ্বাস দিয়ে। প্ৰধানমন্ত্ৰীয়ে গুৰু গ্ৰন্থ চাহিবক সন্মান জনোৱাৰ পৰম্পৰাৰ তাৎপৰ্যৰ বিষয়েও উল্লেখ কৰে। এই কাৰণেই আফগানিস্তানৰ পৰা গুৰু গ্ৰন্থ চাহিবৰ স্বৰূপক ভাৰতলৈ ঘূৰাই অনাৰ বাবে বিশেষ ব্যৱস্থা কৰা হয়। তেওঁ দীৰ্ঘদিন ধৰি আফগানসকলৰ পৰা লাভ কৰা অপৰিসীম মৰমৰ বিষয়েও উল্লেখ কৰে আৰু তেওঁৰ কাবুল ভ্ৰমণৰ কথাও স্মৰণ কৰে। শিখ-হিন্দু সম্প্ৰদায়ৰ লোকসকলক সুৰক্ষিতভাৱে ওভতাই অনাৰ বাবে ভাৰতৰ পৰা যি ব্যৱস্থা কৰা হৈছিল তাৰ বাবে শ্ৰী মনজিন্দৰ সিং চিৰছাই প্ৰধানমন্ত্ৰীক ধন্যবাদ জ্ঞাপন কৰে। তেওঁ কয় যে যেতিয়া কোনেও তেওঁলোকৰ সৈতে থিয় হোৱা নাছিল, তেতিয়া প্ৰধানমন্ত্ৰীয়ে সকলো সময়তে সকলোধৰণৰ সহায় নিশ্চিত কৰিছিল। প্ৰতিনিধি দলটোৰ আন সদস্যসকলেও দুখৰ সময়ত তেওঁলোকৰ কাযত থিয় দিয়াৰ বাবে প্ৰধানমন্ত্ৰীক ধন্যবাদ জ্ঞাপন কৰে। তেওঁলোকে কয় যে আফগানিস্তানৰ পৰা ভাৰতলৈ যথোচিত মৰ্যাদাৰে গুৰু গ্ৰন্থ চাহিবৰ স্বৰূপ ঘূৰাই অনাৰ বিশেষ ব্যৱস্থা কৰাৰ কথা যেতিয়া তেখেতৰ মুখত জানিব পাৰিছিল তেতিয়া তেওঁলোকৰ চকুত চকুপানী ওলাইছিল। তেওঁলোকে চিএএ অনাৰ বাবে প্ৰধানমন্ত্ৰীক ধন্যবাদ জ্ঞাপন কৰে, যি তেওঁলোকৰ সম্প্ৰদায়ৰ সদস্যসকলৰ বাবে যথেষ্ট সহায়ক হ’ব। তেওঁলোকে কয় যে তেওঁ কেৱল ভাৰতৰ প্ৰধানমন্ত্ৰী নহয়, তেওঁ বিশ্বৰ প্ৰধানমন্ত্ৰী যিহেতু তেওঁ সমগ্ৰ বিশ্বৰ হিন্দু আৰু শিখসকলে সন্মুখীন হোৱা অসুবিধাবোৰ উপলব্ধি কৰিব পাৰিছে আৰু এনে সকলো ক্ষেত্ৰত তাৎক্ষণিক সহায় আগবঢ়োৱাৰ বাবে সকলো ধৰণৰ প্ৰচেষ্টা চলাইছে। কেন্দ্ৰীয় মন্ত্ৰী শ্ৰী হৰদীপ সিং পুৰী আৰু কেন্দ্ৰীয় ৰাজ্যিক মন্ত্ৰী শ্ৰীমতী মীনাক্ষী লেখীও অনুষ্ঠানত উপস্থিত থাকে।
গুজৰাটৰ নৱসাৰীত সংঘটিত পথ দুৰ্ঘটনাত নিহতসকলৰ প্ৰতি শোক প্ৰকাশ কৰিছে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে গুজৰাটৰ নৱসাৰীত সংঘটিত পথ দুৰ্ঘটনাত নিহতসকলৰ প্ৰতি শোক প্ৰকাশ কৰিছে। দুৰ্ঘটনাটোত হতাহত হোৱাসকলৰ বাবে ‘প্ৰধানমন্ত্ৰী ৰাষ্ট্ৰীয় সাহায্য নিধি’(পিএমএনআৰএফ)ৰ পৰা এককালীন সাহায্য ঘোষণা কৰিছে প্ৰধানমন্ত্ৰীয়ে। প্ৰধানমন্ত্ৰী কাৰ্যালয়ৰ এক ‘টুইট’ত কোৱা হয়; “নৱসাৰীৰ পথ দুৰ্ঘটনাত বহুকেইগৰাকী লোকে প্ৰাণ হেৰুওৱা কথাই ব্যথিত কৰিছে। শোক সন্তপ্ত পৰিয়ালবৰ্গলৈ মই সমবেদনা জনাইছো। ‘পিএমএনআৰএফ’-ৰ পৰা প্ৰতিগৰাকী নিহতৰ নিকট আত্মীয়লৈ ২লাখ টকাকৈ এককালীন সাহায্য প্ৰদান কৰা হ’ব। আহতসকলক দিয়া হ’ব ৫০,০০০টকাকৈ” : প্ৰধানমন্ত্ৰী মোদী
ৰাষ্ট্ৰসংঘৰ মুখ্য কাৰ্যালয়ত মাহাত্মা গান্ধীৰ প্ৰতিমূৰ্তি প্ৰত্যক্ষ কৰি প্ৰতিগৰাকী ভাৰতীয়ই গৌৰৱ বোধ কৰে: প্ৰধানমন্ত্ৰ

ৰাষ্ট্ৰসংঘৰ মুখ্য কাৰ্যালয়ত মাহাত্মা গান্ধীৰ প্ৰতিমূৰ্তি প্ৰত্যক্ষ কৰি প্ৰতিগৰাকী ভাৰতীয়ই গৌৰৱ বোধ কৰে বুলি অভিমত ব্যক্ত কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। ৰাষ্ট্ৰসংঘৰ সচিব-প্ৰধান এণ্টনিঅ’ গুটাৰেছৰ এটি ‘টুইট’ৰ প্ৰতি সঁহাৰি জনাই প্ৰধানমন্ত্ৰীয়ে কয়; “ৰাষ্ট্ৰসংঘৰ মুখ্য কাৰ্যালয়ত মাহাত্মা গান্ধীৰ প্ৰতিমূৰ্তি প্ৰত্যক্ষ কৰা কথাই প্ৰতিগৰাকী ভাৰতীয়কে গৌৰৱান্বিত কৰে। গান্ধীৰ চিন্তা আৰু আদৰ্শই আমাৰ গ্ৰহটোক অধিক সমৃদ্ধ আৰু বহণক্ষম উন্নয়ণৰ বাবে উপযোগী কৰি তোলক”।
প্ৰধানমন্ত্ৰীয়ে ১৮ মাৰ্চ, ২০২২ত ‘মাতৃভূমি’ৰ শতবৰ্ষৰ ক্ৰমত বছৰজুৰি চলিবলগীয়া সমাৰোহৰ উদ্ঘাটন কৰিব

প্ৰধানমন্ত্ৰী শ্ৰী নৰেন্দ্ৰ মোদীয়ে ভিডিঅ' কনফাৰেঞ্চৰ মাধ্যমত ১৮ মাৰ্চ, ২০২২ৰ দিনৰ ১১ বজাত মালয়ালম দৈনিক 'মাতৃভূমি'ৰ শতবৰ্ষৰ ক্ৰমত বছৰজুৰি চলিবলগীয়া সমাৰোহৰ উদ্ঘাটন কৰিব। 'মাতৃভূমি'ৰ প্ৰকাশ ১৮ মাৰ্চ, ১৯২৩ৰ পৰা আৰম্ভ হৈছিল। কাকতখনে সামাজিক সংস্কাৰ তথা বিকাশ সম্পৰ্কীয় বিষয়সমূহ আগবঢ়াই নিয়াত অগ্ৰণী ভূমিকা পালন কৰি আহিছে। লগতে ৰাষ্ট্ৰীয় মংগলৰ বিষয়সমূহো তুলি ধৰি আহিছে। 'মাতৃভূমি'ৰ ১৫টা সংস্কৰণ আৰু ১১খন পত্ৰ-পত্ৰিকা আছে। ইয়াৰ উপৰিও 'মাতৃভূমি বুকছ'য়ে বিস্তৃত সামাজিক বিষয়ৰ ওপৰত গ্ৰন্থ প্ৰকাশ কৰিছে।
ৰাছিয়াৰ ৰাষ্ট্ৰপতি ভ্লাদিমিৰ পুটিনৰ সৈতে টেলিফোনিক বাৰ্তালাপ প্ৰধানমন্ত্ৰী নৰেন্দ্ৰ মোদীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ৰাছিয়াৰ ৰাষ্ট্ৰপতি ভ্লাদিমিৰ পুটিনৰ সৈতে টেলিফোনযোগে বাৰ্তালাপ কৰে। দুয়োগৰাকী নেতাই ২০২১ চনৰ ডিচেম্বৰত ৰাষ্ট্ৰপতি পুটিনৰ ভাৰত ভ্ৰমণৰ সময়ত লোৱা সিদ্ধান্তসমূহৰ ৰূপায়ণৰ পৰ্যালোচনা কৰে। বিশেষকৈ, দুয়োগৰাকী নেতাই কৃষিজাত সামগ্ৰী, সাৰ আৰু ফাৰ্মা সামগ্ৰীৰ ক্ষেত্ৰত দ্বিপাক্ষিক বাণিজ্যক অধিক উৎসাহিত কৰাৰ ক্ষেত্ৰত মত বিনিময় কৰে। দুয়োগৰাকী নেতাই আন্তঃৰাষ্ট্ৰীয় শক্তি আৰু খাদ্য বজাৰৰ পৰিস্থিতিকে ধৰি বিভিন্ন গোলকীয় বিষয়ৰ ওপৰতো আলোচনা কৰে। ইউক্ৰেইনত চলি থকা পৰিস্থিতিৰ পৰিপ্ৰেক্ষিতত প্ৰধানমন্ত্ৰীয়ে আলোচনা আৰু কূটনীতিৰ সপক্ষে ভাৰতৰ পুৰণি স্থিতিৰ কথা দোহাৰে। দুয়োগৰাকী নেতাই গোলকীয় আৰু দ্বিপাক্ষিক বিষয়ত নিয়মীয়া আলোচনা অব্যাহত ৰাখিবলৈ সন্মত হৈছে।
গ্লাছগোত অনুষ্ঠিত COP26 সন্মিলনত ‘একচন এণ্ড ছলিডাৰিটি-দ্য ক্ৰিটিকেল ডিচেড’ অনুষ্ঠানত প্ৰধানমন্ত্ৰীৰ ভাষ

মাননীয়, মোৰ বন্ধু বৰিছ, অভিযোজনৰ এই গুৰুত্বপূৰ্ণ বিষয়টোত মোৰ মতামত উপস্থাপন কৰাৰ সুযোগ দিয়াৰ বাবে ধন্যবাদ! বিশ্বব্যাপী জলবায়ু বিতৰ্কত অভিযোজনে প্ৰশমনৰ দৰে গুৰুত্ব লাভ কৰা নাই। জলবায়ু পৰিৱৰ্তনৰ দ্বাৰা অধিক প্ৰভাৱিত হোৱা উন্নয়নশীল দেশবোৰৰ প্ৰতি এয়া এক অন্যায়। ভাৰতকে ধৰি বেছিভাগ উন্নয়নশীল দেশৰ কৃষকসকলৰ বাবে জলবায়ু এক ডাঙৰ প্ৰত্যাহ্বান – শস্যৰ আৰ্হি সলনি হৈ আছে, অকাল বৰষুণ আৰু বানপানী, বা সঘনাই ধুমুহাৰ ফলত শস্য ধ্বংস হৈছে। খোৱা পানীৰ উৎসৰ পৰা সুলভ ঘৰলৈকে, সকলোৱে জলবায়ু পৰিৱৰ্তনৰ বিৰুদ্ধে স্থিতিস্থাপক কৰিব লাগিব। মাননীয়, এই সন্দৰ্ভত মোৰ তিনিটা মতামত আছে। প্ৰথমতে, আমি অভিযোজনক আমাৰ উন্নয়ন নীতি আৰু প্ৰকল্পৰ এক মুখ্য অংশ কৰি তুলিব লাগিব। সকলোৰে বাবে নলৰ পানী – tap water for all, স্বচ্ছ ভাৰত- clean India Mission আৰু ভাৰতৰ সকলোৰে বাবে উজ্জ্বলা- clean cooking fuel for all ৰ দৰে প্ৰকল্পই কেৱল আমাৰ দৰিদ্ৰ নাগৰিকসকলক অভিযোজনৰ সুবিধা প্ৰদান কৰাই নহয়, লগতে তেওঁলোকৰ জীৱনৰ মানদণ্ড উন্নত কৰিছে। দ্বিতীয়তে, বহুতো পৰম্পৰাগত সম্প্ৰদায়ৰ প্ৰকৃতিৰ সৈতে সামঞ্জস্য ৰাখি জীয়াই থকাৰ জ্ঞান আছে। এই পৰম্পৰাগত পদ্ধতিবোৰে আমাৰ অভিযোজন নীতিত উপযুক্ত গুৰুত্ব পাব লাগে। জ্ঞানৰ এই প্ৰবাহটো বিদ্যালয়ৰ পাঠ্যক্ৰমত যোগ দিব লাগে যাতে ই নতুন প্ৰজন্মলৈ যায়। স্থানীয় পৰিস্থিতিৰ সৈতে সংগতি ৰাখি জীৱনশৈলীৰ সংৰক্ষণো অভিযোজনৰ এক গুৰুত্বপূৰ্ণ স্তম্ভ হ'ব পাৰে। তৃতীয়তে, অভিযোজনৰ পদ্ধতি, স্থানীয় হওঁক, কিন্তু পিছপৰা দেশবোৰে তেওঁলোকৰ বাবে বিশ্বব্যাপী সমৰ্থন লাভ কৰিব লাগে। স্থানীয় অভিযোজনৰ বাবে বিশ্বব্যাপী সমৰ্থনৰ ধাৰণাৰে, ভাৰতে দুৰ্যোগ স্থিতিস্থাপক আন্তঃগাঁথনি চিডিআৰআইৰ বাবে মিত্ৰজোঁটৰ উদ্যোগ লৈছিল। মই সকলো দেশক এই উদ্যোগত যোগদান কৰিবলৈ অনুৰোধ জনাইছো। অশেষ ধন্যবাদ।।
মন কী বাতৰ অৰ্থে চিন্তাৰাজি শ্বেয়াৰৰ আহ্বান প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে জনসাধাৰণক মন কী বাতৰ আগন্তুক খণ্ডলৈ তেওঁলোকৰ বাবে গুৰুত্বপূৰ্ণ বিষয় আৰু সমস্যাৰাজি সন্দৰ্ভত তেওঁলোকৰ চিন্তা শ্বেয়াৰ কৰিবলৈ আহ্বান জনাইছে। ধাৰণাৰাজি মাইগভ, নমো এপৰ জৰিয়তে শ্বেয়াৰ বা বাৰ্তাটো ৰেকৰ্ড কৰিবলৈ ১৮০০-১১-৭৮০০ নম্বৰত ডায়েল কৰিব পাৰে। ২৪ এপ্ৰিল, ২০২২ ত মন কী বাতৰ ৮৮ সংখ্যক খণ্ড সম্প্ৰচাৰ কৰা হ’ব। মাইগভৰ আমন্ত্ৰণ শ্বেয়াৰ কৰি, প্ৰধানমন্ত্ৰীগৰাকীয়ে এইবুলি টুইট কৰে; “#MannKiBaat ৰ জৰিয়তে আমি তৃণমূল পৰ্য্যায়ৰ পৰিৱৰ্তন-সাধনকাৰীসকলৰ অসাধাৰণ কৃতিত্বৰাজিৰ আলোকপাত কৰো। আপোনাসৱ এনে অনুপ্ৰেৰণামূলক জীৱন যাত্ৰা সম্পৰ্কে অৱগত নেকি? যদি জ্ঞাত, সেয়া এই মাহৰ ২৪ এপ্ৰিলৰ কাৰ্য্যক্ৰমলৈ প্ৰেৰণ কৰক। মাইগভ, নমো এপত সেয়া লিখক বা বাৰ্তা ৰেকৰ্ড কৰিবলৈ ১৮০০-১১-৭৮০০ নম্বৰত ডায়েল কৰক।”
আইআইটি গান্ধীনগৰ চৌহদ দেশবাসীৰ নামত উচৰ্গা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি আইআইটি গান্ধীনগৰ চৌহদ দেশবাসীৰ নামত উচৰ্গা কৰে। এই তেওঁ প্ৰধানমন্ত্ৰী গ্ৰামীণ ডিজিটেল সাক্ষৰতা অভিযানৰ অধীনত প্ৰশিক্ষণপ্ৰাপ্ত একাংশ প্ৰশিক্ষাৰ্থীক সম্বৰ্ধনা জনায়। গান্ধীনগৰত এক ৰাজহুৱা সভাত বিশাল সংখ্যক আইআইটিয়ানসহ উপস্থিত ৰাইজক উদ্দেশ্যি ভাষণ আগবঢ়ায়। “আপোনালোক আইআইটিয়ান, মই যুৱক অৱস্থাত আছিলো চাহৱালা(Tea-ian)। কিছুবছৰৰ আগতে আজিৰ এই দিনটোতে মই প্ৰথমবাৰলৈ মুখ্যমন্ত্ৰী হিচাপে শপত গ্ৰহণ কৰিছিলো। তেতিয়াৰে পৰা মই কেতিয়াও এম এল এ হোৱা নাই। মই সিদ্ধান্ত লৈছিলো যে মই যি কৰিম, মোৰ সাধ্য অনুসৰি আটাইতকৈ উত্তম কাম কৰিম।” প্ৰধানমন্ত্ৰীয়ে এইদৰে কয়। প্ৰধানমন্ত্ৰীয়ে কয় যে ভাৰতৰ সকলো প্ৰান্তৰ সমাজত বসবাস কৰা সকলো বয়সৰ, সকলো শ্ৰেণীৰ লোকৰ মাজত ডিজিটেল সাক্ষৰতা অভিযান কাৰ্যসূচী প্ৰসাৰ ঘটোৱা হ’ব। বৰ্তমান কোনো বয়সৰ মাজত ডিজিটেল পৃথকতা নাথাকিব বুলি সদৰি কৰি প্ৰধানমন্ত্ৰীয়ে ডিজিটেল ইণ্ডিয়া গ্যাৰেণ্টী স্বচ্চতা, ফলপ্ৰসূ সেৱা প্ৰদান আৰু ভাল প্ৰশাসনৰ আশ্বাস দিয়ে। আমাৰ শিক্ষানুষ্ঠানসমূহ পৰীক্ষাকেন্দ্ৰিক নহৈ, সেইবোৰত নতুনত্ব উদ্ভাৱনত গুৰুত্ব আৰোপ কৰিব লাগে বুলি কয় প্ৰধানমন্ত্ৰীয়ে।
লোকসভাৰ সাংসদ তথা প্ৰাক্তন কেন্দ্ৰীয় মন্ত্ৰী শ্ৰী চুলতান আহমেদৰ বিয়োগত প্ৰধানমন্ত্ৰীৰ শোক

প্ৰধানমন্ত্ৰী শ্ৰী নৰেন্দ্ৰ মোদীয়ে লোকসভাৰ সাংসদ তথা প্ৰাক্তন কেন্দ্ৰীয় মন্ত্ৰী শ্ৰী চুলতান আহমেদৰ বিয়োগত গভীৰ শোক প্ৰকাশ কৰিছে। এক বাৰ্তাত প্ৰধানমন্ত্ৰীয়ে কয়, “লোকসভাৰ সাংসদ তথা প্ৰাক্তন কেন্দ্ৰীয় মন্ত্ৰী শ্ৰী চুলতান আহমেদৰ মৃত্যুত দুখিত হৈছোঁ। এই দুখৰ সময়ত তেওঁৰ পৰিয়াল আৰু সমৰ্থকসকলৰ প্ৰতি মোৰ সমবেদনা জনাইছোঁ।”
নেপালৰ লুম্বিনীত ভাৰত আন্তৰ্জাতিক বৌদ্ধ সংস্কৃতি আৰু ঐতিহ্য কেন্দ্ৰৰ শিলান্যা

প্ৰধানমন্ত্ৰী শ্ৰী নৰেন্দ্ৰ মোদীয়ে নেপালৰ প্ৰধানমন্ত্ৰী মাননীয় শ্বেৰ বাহাদুৰ দেউবাৰ সৈতে নেপালৰ লুম্বিনীস্থিত লুম্বিনী মঠ অঞ্চলত ভাৰত আন্তৰ্জাতিক বৌদ্ধ সংস্কৃতি আৰু ঐতিহ্য কেন্দ্ৰ নিৰ্মাণৰ শিলন্যাস কৰে। ২০২২ ৰ মাৰ্চত আন্তঃৰাষ্ট্ৰীয় বৌদ্ধ কনফেডাৰেশ্যন (IBC), নতুন দিল্লী আৰু লুম্বিনী উন্নয়ন ন্যাস (LDT) ৰ মাজত স্বাক্ষৰিত চুক্তিৰ অধীনত এলডিটিয়ে আইবিচিক আবন্টন জনোৱা প্লটত এই কেন্দ্ৰটো নিৰ্মাণ কৰা হ’ব। বৌদ্ধ ধৰ্মৰ তিনিটা প্ৰধান পৰম্পৰা থেৰাৱাদ, মহাযান আৰু বজ্ৰায়ণৰ ভিক্ষুসকলে সম্পন্ন কৰা শিলন্যাস অনুষ্ঠানৰ পিছতে দুয়োগৰাকী প্ৰধানমন্ত্ৰীয়ে কেন্দ্ৰটোৰ আৰ্হিও মুকলি কৰে। সম্পূৰ্ণ হোৱাৰ লগে-লগে এই কেন্দ্ৰটো বিশ্বৰ ভিন্ন প্ৰান্তৰ তীৰ্থযাত্ৰী আৰু পৰ্যটকসকলক বৌদ্ধ ধৰ্মৰ আধ্যাত্মিক দিকসমূহৰ সাৰমৰ্ম উপভোগ কৰিবলৈ আদৰণি জনোৱা এক বিশ্ব-মানৰ সুবিধা হৈ উঠিব। ই এটা আধুনিক ভৱন হ’ব, শক্তি, পানী আৰু আৱৰ্জনা ব্যৱস্থাপনাৰ ক্ষেত্ৰত নেটজিৰ’ অনুবৰ্তী হ’ব আৰু ইয়াত প্ৰাৰ্থনা হল, ধ্যান কেন্দ্ৰ, পুথিভঁৰাল, প্ৰদৰ্শনী হল, কেফেটেৰিয়া, কাৰ্য্যালয় আৰু অন্যান্য সুবিধাসমূহ থাকিব।